Маңғыстау облысы,

Бейнеу ауданы,

Сарға селосы,

«Бейнеу мектеп-интернаты» мм-нің

бастауыш сынып мұғалімі

Сейсенбаева Ләззат

**Тақырыбы:** Жақсы бала-жанған шырақ.

**Мақсаты**:

Оқушыларды адамгершілікке, қайырымдылыққа, мейірімді бола білуге, жаман әдеттерден аулақ болуға тәрбиелеу.

Бала бойында әдеп әліппесін дамыту, таным белсенділігін, өмірге деген жақсы көзқарастарын қалыптастыру.

**Әдіс-тәсілдері:** шырақ жағу, сұрақ-жауап, көрініс көрсету,ой толғаулар.

**Барысы:** Ұйымдастыру.

2. Шырақ жағу.( қандай сезімде болдыңдар? )

3. « Жақсы бала – жанған шырақ» деген сөзді қалай түсінесіңдер? ( мағынасын ажырату)

Жақсы бала қандай болу керек, жақсы қасиеттер, олар қандай? Бұл сұрақтарға жауап іздеп көреміз.

4. Топқа бөлу. ( әріптерді таңдау)

1-топ: Ізет» тобы.

2-топ: « Әдеп» тобы.

**1-бөлім**

**« Жақсы деген немене, жаман деген немене...»**

**1-тапсырма:** (Адам бейнесі ілінеді.)

1-топ: Жақсы қасиеттерді жазып іледі.

2-топ: жаман қасиеттерді жазып іледі.

Абайдың өлеңі оқылады.

**2-тапсырма:**

1-топ: 5 жақсыны тауып, іледі.( слайдтан көрсетіледі) Өлең оқиды.

**Талап, еңбек.**

Таудай болсын талабың,

Еңбекті сүй қарағым,

Сыйла үлкен кісіні

Қамқорлыққа ал кішін

**Қанағат,рақым.**

Іштарлыққа жол берме,

Бақталастық білдірме.

Қанағат қарын тойғызар.

Қолда барды үнемде.

**Терең ой.**

Ашуланба долданып,

Жауап бергін ойланып,

Аңдап сөйле қашанда.

Сөздеріңе ой салып.

***2-топ: 5 дұшпанды тауып, іледі. ( слайдтан көрсетіледі) Өлең оқиды.***

**Өтірік:**

Жаман нәрсе өтірік,

Алдап кету « иә» деп.

Өсек айту көпіріп,

Одан асқан қиямет.

**Өсек:**

Айыратын қақ бөліп,

Достарыңды сүйкімді.

Маңайлатпа сақ болып,

Өсек деген итіңді.

**Қызғаншақ:**

Досқа жауып жаланы,

Жүрегіңе ызғар сап.

Жүретұғын баланы,

Деп атайды қызғаншақ.

**Мақтаншақ:**

Үшінші дерт- мақтаншақ,

Бас өнері – тіліңде.

Осы бастан сақтансаң.

Қор болмайсың түбінде.

**Жалқаулық.**

Төртіншісі-жалқаулық,

Ерінгеннен ертең деп.

Еңбек етпей әр тәулік.

Бос сенделер селтеңдеп

-Осы адамды өзіміз деп есептеп, жаман қасиеттерден арылып, шырақтай жарқыраған жақсы адам қалпында қала білуміз керек. Ол үшін топтық тапсырмалар орындаймыз.

**2-бөлім**

**« Тәрбие әлеміне саяхат»**

**3-тапсырма:**

Суреттермен жұмыс.

Слайдтан әр топқа сурет беріледі, сол бойынша оқушылар сөйлейді.

1-топ: ( үлкенге орын беру, көмектесу, үлкеннің айтқанын тыңдау, еңбексүйгіштік туралы суреттер)

2-топ: ( сәлемдесу,тазалық, мейірімділік, қайырымдылық туралы суреттер)

**4-тапсырма:**

Топқа сурет беріледі, сол сурет бойынша көрініс көрсету.

1-топ: « Телефонмен сөйлесу әдебі»

2-топ: « Дастархан әдебі»

Суреттегі жаман қасиеттерді алып тастау.

**Сергіту.**

« Мен қандаймын?» психологиялық тренинг.( Слайдтан көрсету)

Ситуациялық жағдайлардан шығу. « Не істер едің?» ( слайдтан көрсету)

« Сұрағыма зейін сал!» ( сыйқырлы сөздермен танысу) Слайд.

**3-бөлім**

**« Жақсы бала – жанған шырақ»**

« Біз қандай болуымыз керек?» ( топтастыру)

Осы тапсырмаларды орындау арқылы бойымызға қандай адамгершілік қағидаларын сіңіре білуіміз керек. Сонымен,

« Адамгершіліктің қарапайым қағидалары» ( слайдтан көрсету.)

**Кері байланыс**.Күн. Жаңбыр. Бұлт.

« Ана өсиеті» өлеңін оқу.

Олай болса, жаман қасиеттердің бәрін осы жағаға тастап ,бүгін көрген, білген тамаша, жақсы қасиеттердің бәрін боймызға дарыттық деген сеніммен « Жақсылық» көпірінен басымызды көтеріп, күлімдеп, жаңа бағытқа өтейік!

Көпірден өту.

Ән.

Қорытынды.